বাংলাদেশ ও ভারতীয় নৌবাহিনীর মধ্যে অনুষ্ঠিত যৌথ টহল এ অংশগ্রহণ ও ভারত সফর শেষে গতকাল রোববার সকালে দেশে ফিরেছে বাংলাদেশ নৌবাহিনী জাহাজ ‘আবু বকর’ ও ‘ধলেশ¡রী’। জাহাজ দুটি নৌ জেটিতে এসে পৌছালে নৌবাহিনীর প্রচলিত প্রথা অনুযায়ী সুসজ্জিত বাদকদল বাদ্য পরিবেশনের মাধ্যমে জাহাজদুটিকে স্বাগত জানায়। এসময় কমান্ডার বিএন ফ্লিট রিয়ার এডমিরাল এম আশরাফুল হকসহ বিএন ফ্লিট এর অধীনস্থ সকল অধিনায়কগণ এবং উক্ত জাহাজে গমনকারী অফিসার ও নাবিকদের পরিবারবর্গ উপস্থিত ছিলেন। উল্লেখ্য, মোট ২৪৯ জন নৌসদস্য নিয়ে বানৌজা ‘আবু বকর’ এবং ১৭১ জন নৌসদস্য নিয়ে বানৌজা ‘ধলেশ¡রী’ যৌথ এ টহল ও সফরে অংশগ্রহণের উদ্দেশ্যে গত ২৮ জুন চট্টগ্রাম নৌ জেটি ত্যাগ করে। বাংলাদেশ নৌবাহিনী জাহাজ এ ধরণের আন্তর্জাতিক যৌথ টহলে অংশগ্রহণের ফলে বহিঃবিশ্বে দেশের সুনাম বৃদ্ধির পাশাপাশি অংশগ্রহণকারী দেশের মধ্যকার বন্ধুত্বপূর্ণ এবং নৌ নিরাপত্তা বিষয়ক সম্পর্ক আরো জোড়দার হবে বলে আশা করা যায়।